CELEX: 62019CN0363
Language: el
Date: 2019-05-07 00:00:00
Title: Υπόθεση C-363/19: Αίτηση προδικαστικής αποφάσεως την οποία υπέβαλε το Stockholms tingsrätt, Patent- och marknadsdomstolen (Σουηδία) στις 7 Μαΐου 2019 — Konsumentombudsmannen κατά Mezina AB

22.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 246/11
            
         
      Αίτηση προδικαστικής αποφάσεως την οποία υπέβαλε το Stockholms tingsrätt, Patent- och marknadsdomstolen (Σουηδία) στις 7 Μαΐου 2019 — Konsumentombudsmannen κατά Mezina AB
      (Υπόθεση C-363/19)
      (2019/C 246/11)
      Γλώσσα διαδικασίας: η σουηδική
      
         Αιτούν δικαστήριο
      
      Stockholms tingsrätt, Patent- och marknadsdomstolen
      
         Διάδικοι στην υπόθεση της κύριας δίκης
      
      
         Προσφεύγων: Konsumentombudsmannen
      
         Καθής: Mezina AB
      
         Προδικαστικά ερωτήματα
      
      
                  1)
               
               
                  Ρυθμίζουν τα άρθρα 5 και 6, σε συνδυασμό με τα άρθρα 10, παράγραφος 1, και 28, παράγραφος 5, του κανονισμού 1924/2006 (1), το βάρος απόδειξης όταν εθνικό δικαστήριο εξετάζει εάν έχει διατυπωθεί μη επιτρεπόμενος ισχυρισμός υγείας, σε περίπτωση που αυτός αντιστοιχεί σε ισχυρισμό για τον οποίο έχει υποβληθεί αίτηση όπως η προβλεπόμενη στο άρθρο 13, παράγραφος 2, του κανονισμού αυτού, η οποία ωστόσο δεν έχει ακόμη οδηγήσει σε απόφαση έγκρισης ή απόρριψης, ή το βάρος απόδειξης ρυθμίζεται από το εθνικό δίκαιο;
               
            
                  2)
               
               
                  Στην περίπτωση που στο πρώτο ερώτημα δοθεί η απάντηση ότι το βάρος απόδειξης ρυθμίζεται από τις διατάξεις του κανονισμού 1924/2006, το βάρος αυτό φέρει η επιχείρηση που διατύπωσε συγκεκριμένο ισχυρισμό υγείας ή η αρχή που ζητά από το εθνικό δικαστήριο να απαγορεύσει στην επιχείρηση να συνεχίσει να κάνει χρήση του ισχυρισμού;
               
            
                  3)
               
               
                  Σε περίπτωση όπως αυτή που περιγράφεται στο πρώτο ερώτημα, ρυθμίζουν τα άρθρα 5 και 6, σε συνδυασμό με τα άρθρα 10, παράγραφος 1, και 28, παράγραφος 5, του κανονισμού 1924/2006, τον απαιτούμενο βαθμό απόδειξης όταν εθνικό δικαστήριο εξετάζει εάν έχει διατυπωθεί μη επιτρεπόμενος ισχυρισμός υγείας, ή ο βαθμός απόδειξης αυτός ρυθμίζεται από την εθνική νομοθεσία;
               
            
                  4)
               
               
                  Στην περίπτωση που στο τρίτο ερώτημα δοθεί η απάντηση ότι ο απαιτούμενος βαθμός απόδειξης ρυθμίζεται από τις διατάξεις του κανονισμού 1924/2006, ποιες είναι οι απαιτήσεις ως προς την απόδειξη;
               
            
                  5)
               
               
                  Επηρεάζονται οι απαντήσεις στα προηγούμενα ερωτήματα από το γεγονός ότι στην υπόθεση της οποίας έχει επιληφθεί το εθνικό δικαστήριο απαιτείται η ταυτόχρονη εφαρμογή του κανονισμού 1924/2006 (συμπεριλαμβανομένου του άρθρου 3, δεύτερο εδάφιο, στοιχείο ά, του κανονισμού αυτού) και της οδηγίας 2005/29 (2);
               
            
         (1)  Κανονισμός (ΕΚ) 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς διατροφής και υγείας που διατυπώνονται στα τρόφιμα (ΕΕ 2006, L 404, σ. 9).
      
         (2)  Οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου (ΕΕ 2005, L 149, σ. 22).